****

*POSTANI ZNANSTVENI TIGAR!*

**I. ZNANSTVENI SAJAM**

**2019.**

**Pregled programa i registracija**

***Postani znanstveni TIGAR***

**T**emeljito**, I**novativno, **G**enijalno**, A**ktivno, **R**azličito

****

**Prijave i smjernice**

1. Znanstveni promatrači, istraživači i sakupljači, obrazac morate ispuniti i predati ga preko vašeg mentora najkasnije do **14.2.2019**. godine.

2. Projektima možete pristupiti na više načina. Vlastitim istraživanjem koje predstavljate uz popratni poster ili ako ste ideju dobili u emisiji/filmu/čitajući neki članak, možete napraviti svoju verziju postojećeg projekta. Možete izraditi i neki model, instalaciju ili sistem. Odaberite nešto što vas zanima. Ako zapnete u odluci, učitelj vam može pomoći s idejama.

3. Potičemo na suradnju s roditeljima. Njihov nadzor i vodstvo može vas obogatiti iskustvom koje može razviti još veću ljubav prema odabranom području. Čar znanosti je zadovoljiti znatiželju o tome kako svijet funkcionira. Kao mladim znanstvenicima zadatak vam je razumjeti i objasniti projekte koje ste odabrali. Kroz sajam pokazat ćete vaš talent i interese u znanosti. Projekti moraju ukazivati na samostalnost učenika u izradi projekta te potpuno razumijevanje istog. Ako je bila prisutna pomoć roditelja, treba naglasiti kod predstavljanja u kojoj mjeri i na koji način.

4. Pazite da su svi projekti stabilni i sigurni. Interaktivni projekt može biti zabavan za roditelje i ostale učenike, ali ne smije biti opasan.

**Nisu dozvoljene**: opasne kemikalije, eksplozivi, visoke voltaže, otrovne biljke ili životinje! Ako imate projekt koji potencijalno vodi do nereda na stolu ili podu, dužni ste poduzeti sve mjere da se to spriječi ili brzo sanira.

5. Prezentacije moraju biti prikladne za sve uzraste. Ako planirate prikazati žive životinje, obavezno morate navesti u prijavi kroz kratki opis!

6. Projekt bi trebao biti dimenzija ne većih od stola na kojem predstavljate (dimenzija približno 130cm x 40cm).Ukoliko imate potrebu za strujom, X-om označite polje na obrascu. Ako je potrebno ponesite i produžni kabel.

7. Svaki projekt treba imati popratni poster ili video na kojem će biti sljedeće informacije: 1) ime i prezime učenika, mentora, razred i škola, 2) naziv projekta i 3) kratak opis projekta. Vaš zadatak je osigurati način kako će poster stajati ili biti zalijepljen sa strane klupe.

8. Možete sudjelovati kao pojedinci ili u timu. (Preporuča se po 2 učenika u timu, najviše 3 učenika po timu za jedan projekt). Timove mogu sastavljati učenici različitih razreda.

9.Znanstveni sajam bit će održan u utorak **30.4.2019**.

Priprema projekata 16:00 – 17:00 (nema rezervacije stolova)

Znanstveni sajam 17:00 – 18:30

Čišćenje 18:30 – 19:00

10. Sudionike čekaju potvrde i nagrade! Za dodatne informacije kontaktiranje voditelja projekta Patrika Majcena (pmajcen@gmail.com).

### **Projektne ideje**

### Pogledaj svijet oko sebe. Što te zanima? Nađi temu koja ti odgovara, savjetuj se s mentorom ili uzmi neku od ponuđenih. Možeš napraviti eksperiment, demonstraciju ili izlaganje o znanstvenom principu ili istraživanju.

Najvažnije je da nađeš nešto što zanima TEBE !

Mogući izvori: knjige, časopisi, roditelji, mentor, internet...

Prijedlog ideja

|  |
| --- |
| **ZEMLJA I SVEMIR** |
| Živjeti u svemiru | Potresi | Špilje |
| Život zvijezde | Crne rupe | Unutrašnjost Zemlje |
| Putovanje svemirom | Zviježđa | Put na Mars |
| Vulkani | Krateri i meteori | Sunčev sustav |

|  |  |  |
| --- | --- | --- |
|  |  |  |

|  |
| --- |
| **ZAKONI FIZIKE, STROJEVI I TEHNOLOGIJA** |
| Hibridna vozila | Strujni krugovi | Kako nastaje struja |
| Recikliranje  | Svjetlost | Umjetna inteligencija  |
| Čipovi i računala | Roboti | Laseri |
| Programiranje | Motori  | Avioni |

|  |
| --- |
|  **ŽIVOT, TVAR I MATERIJA** |
| Stanica | Ljudski mozak | Kako radi srce |
| DNA i geni | Ljudsko oko | Invazivne vrste |
| Posljedice pušenja | Moderna medicina | Evolucija |
| Morski psi | GMO | Paukova mreža |
| pH | Topljivost | Voda |
| Kalorije | Što je u jogurtu | Efekt staklenika |